LIETUVOS RESPUBLIKOS KULTŪROS MINISTERIJA
Biudžetinė įstaiga, J. Basanavičiaus g. 5, LT-01118 Vilnius, tel. (8 5) 219 3400, faks. (8 5) 262 3120, el. p. dmm@lrkm.lt. Duomenys kaupiami ir saugomi Juridinių asmenų registre, kodas 188683671
Lietuvos Respublikos Vyriausybei	2016-11- Nr.
DĖL Lietuvos Respublikos Vyriausybės NUTARIMO “Dėl kompensacinio atlyginimo už kūrinių atgaminimą asmeniniais tikslais reprografijos būdu surinkimo, paskirstymo mokėjimo ir grąžinimo tvarkos aprašo patvirtinimo” PATIKSLINTO PROJEKTO TEIKIMO

Kultūros ministerija, vadovaudamasi 2016 m. spalio 31 d. Ministerijų atstovų pasitarimo posėdžio protokolu Nr. 44 (toliau – Protokolas) įvertino Teisingumo ministerijos, Ūkio ministerijos ir Vyriausybės kanceliarijos Teisės departamento pastabas, pateiktas Lietuvos Respublikos Vyriausybės nutarimo „Dėl kompensacinio atlyginimo už kūrinių atgaminimą asmeniniais tikslais reprografijos būdu surinkimo, paskirstymo, mokėjimo ir grąžinimo tvarkos aprašo patvirtinimo“ projektui (toliau – Nutarimo projektas). Į visas pateiktas pastabas atsižvelgta ir teikiamas Nutarimo projektas patikslintas ir suderintas darbo tvarka.

Vyriausybės Teisės departamentas savo pateiktose išvadose atkreipė dėmesį, kad Nutarimo projekte siūlomą patvirtinti Kompensacinio atlyginimo už kūrinių atgaminimą asmeniniais tikslais reprografijos būdu surinkimo, paskirstymo, mokėjimo ir grąžinimo tvarkos aprašą derėtų tvirtinti ne nauju Vyriausybės nutarimu, bet nauja redakcija išdėstyti Lietuvos Respublikos Vyriausybės 2002 m. vasario 6 d. nutarimą Nr. 181 „Dėl Autorinio atlyginimo už kūrinių atgaminimą reprografijos būdu (fotokopijavimo ar kitu būdu popieriuje) mokėjimo tvarkos patvirtinimo“ (projekto 2 punkte šis nutarimas pripažįstamas netekusiu galios). Kultūros ministerija laikosi nuomonės, kad teikiamas Nutarimo projektas skirtas įgyvendinti Autorių teisių ir gretutinių teisių įstatymo (toliau – Įstatymas) 201 str. naują redakciją (2011 m. gruodžio 21 d. Nr. XI-1833). Lietuvos Respublikos Vyriausybės 2002 m. vasario 6 d. nutarimas Nr. 181 reglamentavo autorinio atlyginimo surinkimo sąlygas ir nebuvo suderintas su 2001 m. gegužės 22 d. Europos Parlamento ir Tarybos direktyva 2001/29/EB dėl autorių teisių ir gretutinių teisių informacinėje visuomenėje tam tikrų aspektų suderinimo (toliau – Direktyva). Įgyvendinus šią Direktyvą, pasikeitė ir šio atlyginimo statusas, šiuo metu – tai kompensacinis atlyginimas. Siekiant teisinio aiškumo ir atsižvelgiant į Direktyvos nuostatas projektas tvirtinamas nauju Vyriausybės nutarimu. Analogiška situacija susiklostė įgyvendinant Įstatymo 20 straipsnio nuostatas.

Atsižvelgdami į Protokolo 2 punktą, prašome patikslintą Nutarimo projektą svarstyti Vyriausybės posėdžio B dalyje.

Nutarimo projektą parengė Kultūros ministerijos Meno ir kūrybinių industrijų politikos departamento Autorių teisių skyriaus (vedėja Nijolė Janina Matulevičienė, tel. 219 3462, el. p. n.matuleviciene@lrkm.lt) vyriausioji specialistė Gabrielė Vorobjovienė (tel. 219 3463, el. p. g.vorobjoviene@lrkm.lt ).

PRIDEDAMA:

1. Vyriausybės nutarimo „Dėl kompensacinio atlyginimo už kūrinių atgaminimą asmeniniais tikslais reprografijos būdu surinkimo, paskirstymo, mokėjimo ir grąžinimo tvarkos aprašo patvirtinimo“ projektas, 15 lapų;

2. Administracinės naštos apskaičiavimo ataskaita, 17 lapų.

Laikinai einantis kultūros ministro pareigas	Šarūnas Birutis
Gabrielė Vorobjovienė, tel. (8 5) 219 3463, el.p.g.vorobjoviene@lrkm.lt